rlitschk/wikidir huggingface dataset:
Asher Brown Durand (* 21. August 1796 in Jefferson Village, hüüd Maplewood, New Jersey; † 17. September 1886 in Maplewood, New Jersey) weer en US-amerikaansch Maler vun de Hudson River School as ok Tekner, Koppersteker un Illustrater. He weer de Bröer vun de Steker Cyrus Durand (1787-1868) un vun den Goldschmitt un Steker John Durand (1792-1820). Durand weer de eerste amerikaansch Maler, de vör de Natur arbeiten dee. 1855: „Die erste Ernte in der Wildnis“ (Ööl up Lienwand; 81,5x122 cm; The Brooklyn Museum of Art, New York) Allgemeines Künstlerlexikon Bd. 31, 2002, S. 134. Asher Brown Durand. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Biografie (engelsch)
Dole betekent Dole, Stadt in dat Département Jura, Frankriek, La Dôle, Barg in de Swiez, Dole Food Company, Firma ut de USA, Dole, Good in Lettland. Dole is de Familiennaam von Bob Dole (1923–2021), US-amerikaanschen Politiker, Elizabeth Dole (* 1936), US-amerikaansche Politikersche, George S. Dole (1885–1928), US-amerikaanschen Ringer, James Dole (1877–1958), US-amerikaanschen Ünnernehmer, Sanford B. Dole (1844–1926), US-amerikaanschen Politiker un Jurist, Vincent Dole (1913–2006), US-amerikaanschen Mediziner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ardbeg is en Whisky-Brenneree an’t Süüdöver vun’t Eiland Islay (Schottland) in de Neeg vun Port Ellen. Se is to Tiet in Besitt vun Moët Hennessy Louis Vuitton. De Wörteln vun de Destille Ardbeg gaht torüch bit in’t Johr 1794, as an den Oort vun de Brenneree Swartbrenners un Smugglers Whisky brennt hebbt. Na en Razzia dör den Toll müssen de jemehr Produkschoon aver opgeven. 1815 is denn de gesettliche Brenneree ünner den Naam Ardbeg (vun’t Schottsch-Gäälsche ard bheag – „lütte Anhööchd“) wohrschienlich vun John McDougall grünnt worrn. Dokumenteert is de Bedrief siet 1817. Se bleev bit 1959 in Besitt vun de Familie. In’t Johr 1977 is de Firma vullstännig vun Hiram Walker (Allied Lyons) övernahmen worrn un weer vun Allied Distillers bedreven. Af März 1981 weer Ardbeg stillleggt, bit se in’n November 1989 wedder apenmaakt worrn is – man ahn de egen Molteree. In’n Juli 1996 is se noch mol wedder dicht maakt worrn. In’n Februar 1997 is se an McDonald & Muir gahn, de ok Glenmorangie un Glen Moray bedreven hebbt. In Sommer dat glieke Johr is de produkschoon wedder opnahmen worrn. Dat Ünnernehmen un dormit ok de Brenneree Ardbeg is denn in’n Oktober 2004 vun Moët Hennessy Louis
Foster betekent Foster’s, austraalsche Beersoort, Foster, Oort in Wisconsin, USA, Foster, Oort in Missouri, USA, Foster, Oort in Nebraska, USA, Foster, Oort in Neesüüdwales, Australien, Foster, Oort in Rhode Island, USA, Foster, Oort in Victoria, Australien. Foster is de Familiennaam von Abiel Foster, US-amerikaanschen Politiker, Al Foster, US-amerikaanschen Musiker, Alan Dean Foster, US-amerikaanschen Schriever, Bob Foster, US-amerikaanschen Boxer, Brendan Foster, brietschen Löper, Cecil Foster, kanaadschen Schriever, David Foster, kanaadschen Musiker, DeShaun Foster, US-amerikaanschen American-Football-Speler, Dwight Foster, US-amerikaanschen Ieshockeyspeler, Dwight Foster, US-amerikaanschen Politiker, Edward Morgan Forster, brietschen Schriever, George Foster, US-amerikaanschen Baseballspeler, George Eulas Foster, kanaadschen Politiker, Greg Foster, US-amerikaanschen Lichtathlet, Hal Foster, US-amerikaanschen Comicteekner, Hal Foster, US-amerikaanschen Kunstkritiker, Hannah Webster Foster, US-amerikaanschen Schriever, Henry Foster, brietschen Opdecker, Henry Foster, US-amerikaanschen Mediziner, Hunter Foster, US-amerikaanschen Schauspeler, Jack Foster engelschen Footballspeler un -trainer, Jack Foster (John Henry Foster; 1889–1972), engelschen Footballspeler, Jack Foster (John Charles Foster; 1932–2004), neeseelandschen Marathonlöper, James Foster, brietschen Ünnernehmer, Jodie Foster, US-amerikaansche Schauspelersche, John Foster, brietschen Arkitekt, John W. Foster, US-amerikaanschen Diplomaat, Karen Foster, US-amerikaansche Schauspelersche, Michael Foster, brietschen Physioloog, Michael Anthony Foster, US-amerikaanschen Schriever, Michael Jabez Foster, brietschen Politiker, Michael John Foster, brietschen Politiker, Norman Foster, brietschen Arkitekt, Pops Foster, US-amerikaanschen Musiker, Foster, Preston, US-amerikaanschen Schauspeler, Richard
Rocco Scott LaFaro (* 3. April 1936 in Newark, New Jersey; † 6. Juli 1961 in Flint (New York) bi Geneva, New York) weer en US-amerikaansch Jazzmusiker. He gellt as en vun de innovativsten un inflootrieksten Bassisten in de Jazzgeschichte. LaFaro is in en musikalisch Familie upwussen, sien Vader speel in völ Big-Bands. He sülvst fung in sien Grundschooltiet mit dat Klaveerspeel an, wiels de Junior High School hett he Bassklarinette lehrt, üm denn wiels de High-School up Tenorsaxophon umtostiegen. Eerst in' Sömmer vör sien Inträe in't College to'n Musikstudium hett he Kontrabass lehrt, wiel en Striekinstrument Plicht för Musiklehrer wer. Nah dree Maand up dat College hett he beslooten, sück up den Bass to konzentreeren. LaFaro hett dat College verlaaten, um in de Big Band vun Buddy Morrow mittowarken. Nah en Tournee dör dat ganze Land hett he de Band in Los Angeles weer verlaaten, um in de Musikszene dor sien Glück to versöken. He funn dor ok gau Arbeit un kreeg bald den Roop as en vun de best jung Bassisten. 1959 hett he sück nah Upträen mit Grötten as Chet Baker, Percy Heath, Victor Feldman, Stan Kenton un Benny Goodman den Trio vun Bill Evans anslooten. In
James Montgomery Doohan (* 3. März 1920 in Vancouver, British Columbia, Kanada; † 20. Juli 2005 in Redmond, Washington, USA) weer en kanaadschen Schauspeler. Mit sien Rull as Ingenieur „Scotty“ in de Original-Feernsehreeg Star Trek is he weltbekannt worrn. Doohan hett de High School an de „Sarnia Collegiate Institute and Technical School“ in Ontario besöcht, woneem he sünners good in Mathematik un de Naturwetenschoppen afsneden hett. Wiel den Tweeten Weltkrieg deen he in de königlich-kanaadschen Artillerie in’n Rang vun en Captain. An’n D-Day is he dör söss Kugeln vun en egenen Wachmann verwunnt worrn un hett dordör den Middelfinger vun sien rechten hand verloren. In Film- un Feernsehprodukschonen weer de besehrte Hand aver normalerwies nich wiest. Sien Loopbahn as Schauspeler füng in de 1950er Johren in dat Genre Science Fiction an. 1953 speel he en Hööftrull in de Feernsehreeg Space Command. vun doran weer he in verschedene Nevenrullen in Regen as Gunsmoke, Bonanza oder The Fugitive to sehn. Doohan harr en sünnert Spraak- un Stimmtalent un künn ok utlännsche Akzenten goot namaken. As he bi Gene Roddenberry, den Utfinner vun Star Trek vörspraken hett, hett he em verschedene Akzenten vörstellt. Op Roddenberry sien Fraag, wat sien leefsten Akzent weer, verkloor
Point Break is de Titel vun en US-amerikaanschen Actionfilm ut dat Johr 1991 mit Patrick Swayze un Keanu Reeves in de Hööftrullen. Speelbaassche weer Kathryn Bigelow. Point Break is in’n Jargon vun de Surfers de Oort vun en in de See rinragen Landtung, woneem sik de Bülgen breken doot. Bodhi is de Anföhrer vun en poor Surfers, de jemehr Leven mit Surfen un Fallschirmspringen tobringen doot. Dat Geld dorför halt se sik dör Banköverfäll. In de verleden dree Johren hebbt se ruchweg dörtig mol toslahn, wobi se jümmer gau un akkerat vörgaht un na hööchsten s90 Sekunnen wedder ut de Bank rut sünd. Besehrt weer dorbi nümms. Bi jemehr Överfäll betekent se sik sülvst as de Ex-Präsidenten, vunwegen dat se Masken vun fröhere US-Präsidenten drägen doot. De Behöörden weet nich wieter, vunwegen dat de Rovers keen Sporen torüchlaten doot. Man, de tostännige FBI-Agent Angelo Pappas hett de Theorie, dat de Rovers ut de Surfszeen kamt vunwegen jemehr Koordinatschoon un annere Henwiesen. Em warrt de Neetogang John Utah an de Siet stellt, womit he eerst gor nich recht kloor kummt. Man mit Utah sien Energie kummt ne’en Swung in de Saak. as verdeckt Nakieker fangt Utah an dat Surfen to lehren,
Starbuck weer en kanaadschen Tuchtbull un Topverarver. Dat swartbunte Holsteen-Rind Starbuck keem an’n 26. April 1979 op den Tuchthoff Hanover Hill Holstein in Port Perry, Ontario, in Kanada as Söhn vun de Moder A Anacres Astronaut Ivanhoe un den Vader Round Oak Rag Apple Elevation op de Welt. An’n 26. November vun’t sülvige Johr güng he an’t Centre d’insemination artificielle de Québec (CIAQ, Zentrum för künstlich Befruchten vun Québec). He weeg later 1.173 kg un harr en Grött vun 187 cm. Sien Sperma weer so weertvull, dat he 685.000 Portschonen produzeren müss, womit he mehr as 200.000 Keih (Bullenkalver gor nich mittellt) as Nakamen harr. He bleev an’n 17. September 1998 dood. Bet dorhen harr he dör dat Verköpen vun dat Sperma dat CIAQ över 25 Millionen US-Dollar inbrocht. An’n 7. September 2000 hett dat CIAQ ut Zellen vun Starbuck en Kalv kloont, dat se „Starbuck 2“ dööpt hebbt. Websteed to Starbuck an’t CIAQ (engelsch)
Claus Günther (* 1931 in Horborg) is en plattdüütschen Schriever. Günther is 1931 in Horborg boren. He hett as Schriftsetter arbeidt, Druckereekoopmann lehrt un as Korrekter, Warvtexter un Journalist arbeidt. 1992 is he in Rente gahn. He is verheiraadt un hett een Dochter. Limericks Plattdüütsch : 160 humoristische Gedichte aus und über Norddeutschland. Quickborn-Verlag, Hamborg 2005, ISBN 3-87651-291-3 Steernteken op Platt. Quickborn-Verlag, Hamborg 2007, ISBN 978-3-87651-326-3 Claus Günther in de Datenbank Die niederdeutsche Literatur (hoogdüütsch) Normdaten: GND: 130450529 (OGND, AKS) | VIAF: 74960128 | Wikipedia-Personensöök
Horst Kuhlins (* 28. Januar 1938 in Cuxhoben; † 9. Dezember 2013) weer en plattdüütschen Schriever. Kuhlins is 1938 in Cuxhoben boren. He weer Schauspeler bi de Döser Speeldeel. He weer verheiraadt mit siene Fro Renate. Twüschen Kratz- un Hafersand. Plattdeutsche Erzählungen und Gedichte. Grafik Werkstatt, Builefeld 1994 List vun plattdüütschen Schrievers Horst Kuhlins in de Datenbank Die niederdeutsche Literatur (hoogdüütsch)
Bernhard Uphus (* 8. März 1886 in Meppen; † 13. Juni 1960 ok dor) weer en plattdüütschen Schriever. Uphus is 1886 as Söhn von en Discher in Meppen boren un dor ok opwussen. He weer denn op dat Lehrerseminar in Exin un is Schoolmeester in Hännstäe, von 1908 bet 1914 in Dohren un denn bet 1951 as Schoolbaas an de Dörpschool in Häimßen ween. De dröge Jan. Lustspiel in 4 Aufzügen. Bühnenvolksbundverlag, Berlin [1930] De Dokterbur oder Doktor Allwissend. Ein emsländisches Gaukelspiel in einem Vorspiel und vier Akten. Sülvsverlag, Meppen [1947] Bernhard Uphus in de Datenbank Die niederdeutsche Literatur (hoogdüütsch)
Walter Klie (* 26. Dezember 1910 in Wisch/Geversdörp; †) weer en plattdüütschen Schriever. Klie is 1910 as Söhn von den Schoolmeester in dat Schoolhuus Wisch in Geversdörp boren un in Wellen un Frellsdorp opwussen. Von 1931 bet 1933 weer he op de Pädagoogsche Akademie in Kiel un is 1934 Schoolmeester an de eenklassige Dörpschool in Parnwinkel worrn. As de Volksschool in Parnwinkel 1974 oplööst worrn is un de Kinner na de Middelpunktschool in Sürsen kamen sünd, is Klie in Rohstand gahn. Klie weer Grünner von de Parnwinkler Speeldeel. Plattdüütsch: Parnewinkeler Geschichten. Vertellt und sammelt von eenen von de letzten Dörpsschoolmesters. Zeller, Zeven 1991 Hoochdüütsch: Kleine Dorfchronik Parnewinkel. Sürsen 1993 Walter Klie in de Datenbank Die niederdeutsche Literatur (hoogdüütsch)
Max Brinckman (* 18. Dezember 1846 in Goldbarg; † 22. Mai 1927 in Horborg) weer en Ünnernehmer un plattdüütschen Schriever. Brinckman is 1846 as öllsten Söhn von Elise, borene Burmeister (1821–1904), un den plattdüütschen Schriever John Brinckman in Goldbarg boren. He is in Güstrow na School gahn un hett veer Johr lang in Rostock bi en Holthannel en Lehr as Koopmann maakt. Na de Lehr güng he na Hamborg un denn na Horborg. Dor hett he sik 1869 mit en Holthannel sülvstännig maakt. 1896 hett he de Harburger Leinoel- und Firnisfabrik Brinckman & Co. grünnt un 1906 de Harburger Oelwerke Brinckman & Mergell. 1913 is he Königlich Prüüßschen Kommerzienraad worrn. 1912 hett he en Book op Plattdüütsch schreven, in dat he ut siene Schooltied berichten deit. Dat Book is in Güstrower Platt schreven. 1908 hett Brinckman in Güstrow en Born mit de Figurn Voß un Swinegel stift, den Wilhelm Wandschneider maakt hett. De Born schall an John Brinckman denken laten. Brinckman weer verheiraadt un harr den Söhn Max John Brinckman (25. Januar 1881-10. März 1963), de denn ok dat Leid över de Fabriken övernahmen hett. Allerhand Dummjungs-Geschichten ut mien Schooltid. Opitz, Güstrow 1912 List vun plattdüütschen Schrievers Max Brinckman in
Hans Balzer (* 28. Oktober 1891 in Handörp; † 6. Oktober 1960 in Kassel) weer en plattdüütschen Schriever. Balzer is 1891 as Söhn von en Schoolmeester in Handörp boren un bi sien Vader op de Volksschool gahn. Later weer he op dat Realgymnasium in Lümborg un hett dor 1911 dat Abitur maakt. He hett denn bet to’n Anfang von’n Eersten Weltkrieg Germanistik studeert. Na’n Krieg hett he in verscheden Beropen arbeidt un weer von 1924 af an as Rezitater (vör allen Willem Busch) in Düütschland ünnerwegens. Later weer he vör allen fre’en Schriever. He hett lang in Leipzig leevt. Dat Lock in’n Tun. Mahnke, Veern 1931 (as Höörspeel bi NORAG 22. April 1932; toeerst opföhrt an de Nedderdüütsche Bühn Hamborg an’n 31. August 1930) Revolutschon gegen de Wiwer. Een spaßhaft Spill in dree Akten. Mahnke, Veern 1931 (ok as De Deern in Büxen, Kruse un Kompanie; toeerst opföhrt an de Nedderdüütsche Bühn Hamborg an’n 30. September 1931) Bumbo mit’n Zauberhoot. Een lustig Märkenspill in 3 Biller. Mahnke, Veern 1932 De Dör nah buten. Komödi in dree Akten. Mahnke, Veern 1932 (toeerst opföhrt an de Nedderdüütsche Bühn Hamborg an’n 1. Oktober 1932) Kinnerhannel. Een lustig Spill in eenen Akt. Mahnke, Veern
Hans-Joachim Meyer (* 22. Mai 1942 in Insterborg) is en plattdüütschen Schriever. Meyer is 1942 in Insterborg boren. Nadem de Familie 1945 an’t Enn von’n Tweten Weltkrieg ut Oostprüßen flücht is, hett he in Obbens leevt. He keem 1948 in de School un hett von 1951 af an in Horborg leevt. Dor hett he 1961 an dat Friedrich-Ebert-Gymnasium dat Abitur maakt. He hett en poor Semester Chemie studeert, dat Studium aver afbraken un is 1965 Anstellten bi dat Statistische Landsamt Hamborg worrn. Later weer he dor Programmerer. In’n Juni 2007 is he in Rente gahn. Meyer weer in de DKP un later bi De Linke. He is apen schwul un in siene plattdüütschen Böker is Homosexualität ok en groot Thema. Ok Geschichten op Noordfreesch hett he schreven. Bi den Schrievweddstried Vertell doch mal hett he 1997 mit de Geschicht Söben Daag för een Penn den drüdden Platz maakt. Bi den noordfreeschen Schrievweddstried Ferteel iinjsen! hett he 2001 mit de Geschicht Bluat fuar tau Stünen den eersten Platz maakt. Jan, mien Fründ. (översett ut dat Sweedsche, Peter Pohl: Janne, min vän) Jahn & Ernst, Hamborg [1998], ISBN 3-89407-201-6 Klöönsnack fief na twölf. Un anner lütte Happen, de nich jümmer smecken doot.
Ferteel iinjsen! (noordfreesch för Vertell ees!) is en Schrievwettstriet, de von NDR 1 Welle Nord utropen is un tohoop mit dat Nordfriisk Instituut all twee Johr vergeven warrt. Dat eerste Maal Ferteel iinjsen! geev dat 2001. De Winnergeschichten warrt mit 500, 300, 250 un 100 Euro belohnt. De Priesgeller kaamt von de Spoorkassen ut de Region.
Adolf C. H. Bening (* 22. Dezember 1875 in Horborg; †) weer en plattdüütschen Schriever. Bening is 1875 as Söhn von en Koopmann in Horborg boren. 1876 is de Familie na Niemünster tagen. Bening güng dor op de Börgerschool un hett Timmermann lehrt. He weer op dat Technikum in Hildburghausen un von 1897 bet 1899 as Soldaat in Oppeln. He hett denn in verscheden Städer in Middeldüütschland as Techniker arbeidt, ünner annern in Kassel un Kattowitz. In’n Eersten Weltkrieg is he Soldaat ween. He is verwunnt worrn un keem in Fungenschop. Bening hett 1913 dat plattdüütsche Book Vertelling’s vun Krischan Witt rutbröcht. He hett in’n Dialekt von Niemünster schreven. List vun plattdüütschen Schrievers Vertelling’s vun Krischan Witt. Dittmann, Niemünster [1913] Adolf C. H. Bening in de Datenbank Die niederdeutsche Literatur (hoogdüütsch)
Bernhard Koch (* 1962 in Hemmoor) is en plattdüütschen Schriever. Koch is 1962 in Hemmoor boren un in Wohlenbeek opwussen. He weer op dat Gymnasium Warstood, hett denn in Zivildeenst in Oterndörp un Stood maakt un hett Volksweertschopslehr, Oostslawistik un Skandinavistik an de Universität Hamborg studeert. Na dat Studium weer he fre’en Journalist, ünner annern för Talk op Platt un bi NDR 90,3. He is Redaktör bi Dat Blatt op Platt un leevt in Hals­ten­bek. Steernkinner un stumme Vogels. Hinstörp, Rostock 1997, ISBN 3-356-00745-9 Se hett mi küsst! Un anner Geschichten op Platt. Mohland, Goldebek 2006, ISBN 3-86675-000-5 Bernhard Koch in de Datenbank Die niederdeutsche Literatur (hoogdüütsch) Normdaten: GND: 115394885 (OGND, AKS) | VIAF: 1438148209325900460004 | Wikipedia-Personensöök
August Bruns (* 15. Mai 1847 in Niendörp; † 1921 in Bremerhoben) weer en plattdüütschen Schriever. Bruns is 1847 in Niendörp boren. He weer op de Realschool in Göttingen un op dat Lehrerseminar in Allefelle. He weer Schoolmeester an verscheden Öörd, ünner annern in Lutterberg, Ewerchötzen, Dransfeld, Aachen un Göttingen. 1886 is he Tekenlehrer in Bremerhoben worrn. Snurren und Witze. Plattdeutsche Gedichte in südhannoverscher Mundart. Heft 1. Sülvsverlag, Göttingen 1880 Snurren und Witze. Plattdeutsche Gedichte in südhannoverscher Mundart. Heft 2. Berlin, 1882 Krischan Pampel. Biller ut den französchen Krige; von Potthilmessen bet Metz. Plattdeutsche Dichtungen in südhannoverscher Mundart. Gude, Hilmssen 1889 List vun plattdüütschen Schrievers August Bruns (Schriever) in de Datenbank Die niederdeutsche Literatur (hoogdüütsch) Normdaten: GND: 1035077884 (OGND, AKS) | VIAF: 302117953 | Wikipedia-Personensöök
Hans-Hermann Wichern (* 26. Dezember 1921 in Tiss; † 9. Juni 1993 in Wehldörp) weer en plattdüütschen Schriever. Wichern is 1921 in Tiss boren. He weer in’n Tweten Weltkrieg Soldaat un is swoor verwunnt worrn. He is denn in’n Oktober 1943 Schoolmeester in de eenklassige Volksschool in Wehldörp worrn un weer later an de Scholen in Jeem un Elsdörp. In’n Februar 1982 is he in Rohstand gahn. Wichern weer Börgermeester von Jeem un Afornten in’n Kreisdag von’n Landkreis Rodenborg. Geschiechten üm den Heidhümpel. Sülvsverlag, Wehldörp 1986. - 39 S. Hans-Hermann Wichern in de Datenbank Die niederdeutsche Literatur (hoogdüütsch)
Karl Gustav Freese (* 6. Dezember 1903 in Geestendörp; † 4. Juni 1944 bi Ambleteuse) weer en plattdüütschen Schriever. Freese is 1903 as Söhn von en Seemann in Geestendörp boren. He weer op dat Lehrerseminar in Auerk un bet 1925 in Beers. Na dat Seminar hett he toeerst as Furrmann, Huuslehrer un Schriever arbeidt, bet he 1929 sien eerste Steed as Schoolmeester kregen hett. He is denn fakener ümtagen un weer denn toletzt Schoolmeester in Giersdörp-Schanzendörp. In’n Tweten Weltkrieg is he as Soldaat intagen worrn un an’n 4. Juni 1944 bi Ambleteuse in Frankriek fullen. Sien Speel De Wieberhoff is 1975 von dat Ohnsorg-Theater as Film för dat Feernsehn optekent worrn. Dat is ünner den hoochdüütschen Titel Der Weiberhof lopen. Plattdüütsch: Volk ünner’n Joch. Narre Dood. En nedderdütsch Märken in 4 Biller. Mahnke, Veern 1938 Een Klock blifft stahn. De Wieberhoff. Komödi in veer Uptöög. Mahnke, Veern [1943] (toeerst opföhrt an dat Staatstheater Ollnborg an’n 26. Mai 1943) Hill Christ. Een nedderdütsch Krippenspeel. Bärenreiter, Kassel 1949 Schoster-Komeedie. Een nedderdütsch Speel in dree Törns. Hermes, Hamborg [ca. 1950] Hoochdüütsch: Zur Geschichte des Hellweger Moores (Kreis Verden a. d. Aller) 1785-1940. Archiv für Landes- und Volkskunde von Niedersachsen 1942/11, S. 88-128 Karl
Hans-Joachim Dammann (* 1948 in Obbens) is en plattdüütschen Schriever. Dammann is 1948 as Söhn von en Buur in Obbens boren. He hett bi Airbus arbeidt un leevt vondaag in Buxthu. He schrifft ünner annern siet 2005 plattdüütsche Texten för dat Stader Tageblatt. Plattdüütsch: Op’n Weg. Plattdüütsche Geschichten. Mohland, Goldebek 2009, ISBN 978-3-86675-094-4 Loot dat Zicken! Plattdüütsche Geschichten. Edition Temmen, 2011, ISBN 978-3837870121 Hoochdüütsch: Die Este: Von der Quelle bis zur Mündung. (mit Marlis Dammann), Atelier im Bauernhaus, 2012, ISBN 978-3881323550 List vun plattdüütschen Schrievers Hans-Joachim Dammann in de Datenbank Die niederdeutsche Literatur (hoogdüütsch)
Paul Graetz (* 25. Juli 1875 in Zittau; † 16. Februar 1968 in Travemünn) weer en düütschen Offizier. He weer de Eerste, de in de Johren 1907 bet 1909 mit dat Automobil kumplett vun Oost na West dör Afrika föhr. Graetz kreeg an’n 29. Juni 1896 dat Patent as Lüütnant. Vun 1902 arbeid he in de Schutzrebeden un bo vun Lindi ut ene 600 Kilometer lange Straat. He bestell en na egene Plään ümboot Fohrtüüch, mit da he an’n 10. August 1907 in Daressalam in Düütsch-Oostafrika losföhr. Na vele Pannen un annere Problemen keem he an’n 1. Mai 1909 na 630 Daag in Swakopmund in Düütsch-Süüdwestafrika an. Vun 1911 bet 1912 föhr he mit en Motorboot dör dat Hart vun Afrika. Im Auto quer durch Afrika; Verlag Gustav Braunbeck & Gutenberg; Berlin 1910 Im Motorboot quer durch Afrika - vom Indischen Ozean zum Kongo; Verlag Gustav Braunbeck & Gutenberg; Berlin 1912 Im Motorboot quer durch Afrika - Durch den Kongo und Neu-Kamerun; Verlag Gustav Braunbeck & Gutenberg; Berlin 1913 Buntes Erleben in drei Erdteilen; Deutscher Verlag, Berlin 1938 Mein Büffelkampf. Abenteuer in Afrika.; Karl Siegismund Verlag, Berlin 1941 Vom Kongo bis Sumatra - Gute Freundschaft in Übersee, Wolfenbütteler Verlagsanstalt GmbH
Sophie Armster (borene Plaat; * 1760 in Stood; † 19. Dezember 1832 ok dor) weer en düütsche Schrieversche. Plaat is 1760 in Stood boren. Se hett den Militärmusiker Johann Georg Armster († 1841) freet. Von 1794 af an hett dat Poor in Stood leevt. Johann Georg Armster hett dat Eckhuus twüschen Lüttje un Grote Smeedstraat köfft un dor en Gasthuus inricht. 1825 hett dat Gasthuus den Naam Stadt London kregen un later den Naam Londoner Schenke. Ok en Kaakschool hett Armster in Stood bedreven. 1828 is in’n Stoder Verlag Pockwitz de eerste Oplaag von Armster ehr Kaakbook rutkamen, dat den Titel Neues auf vieljährige Erfahrung gegründetes Kochbuch harr. Dit Book hett 14 Oplagen sehn, de letzte 1898. Na’n Dood von Armster un ehren Mann hett jemehr Söhn Friedrich Adolph (1800-1843) dat Gasthuus övernahmen. As Friedrich Adolph 1843 ok doodbleven is, hett siene Weetfro Helene dat Gasthuus wiederföhrt. Dat Gasthuus is in’n April 1869 denn in Konkurs gahn. Normdaten: VIAF: 24961590 | Wikipedia-Personensöök
Rinje Bernd Behrens (* 17. August 1934 in Bremen) is en plattdüütschen Schriever. Behrens is 1934 in Bremen boren un in Wersermünn un Debst opwussen. He is denn Schoolmeester worrn, weer Studiendirekter un is vondaag in Rohstand. He leevt in Langen. 1962 is he Liddmaat von de Männer vom Morgenstern worrn un dor 1972 ok as Schriftföhrer in’n Vörstand wählt worrn. He weer siet 1971 Redaktör bi dat Niederdeutsche Heimatblatt, wat en Bilaag von de Nordsee-Zeitung in Bremerhoben is. Blangenbi is he ok Schauspeler an de nedderdüütsche Bühn „Waterkant“ in Bremerhoben. Siene plattdüütschen Böker hett he deelwies ünner den Schrieversnaam Uvo Wilhelm schreven. Blangen plattdüütsche Theaterstücken schrifft he ok Böker över Familienkunn un Historie ut siene Heimatregion. 1999 hett he för sien Insatz för de Männer vom Morgenstern den Hermann-Allmers-Pries kregen un 1997 dat Bundsverdeenstkrüüz an’t Band. 2014 hett de Börgerstiftung Bremerhoben em ehren Förderpries geven. Behrens is verheiraadt un hett twee Kinner. De Schatzkist. Komödie in drei Akten. Mahnke, Veern 1990 De goden Lüüd. Spiel in fünf Akten. Mahnke, Veern 1994 As wenn nix wesen weer. Ein Stück vom Ende des Dritten Reiches in 5 Akten. (översett ut dat Rhienlandsche, von Karl Schmalbach sien Als ov nix jewäss wür)